open-index/open-wikipedia-markdown huggingface dataset:
Khevsureti

**Khevsureti** () on historiallis-maantieteellinen alue Georgian koillisosassa Suur-Kaukasuksen rinteillä Tšetšenian rajalla. Se on syrjäinen, vaikeasti saavutettava vuoristoalue, jossa on säilynyt vanhaa arkkitehtuuria ja tapoja. Se kuuluu Mtskheta-Mtianetin hallintoalueeseen.

Alueen merkittävin kylä on Šatili 1&nbsp;395 metrin korkeudella merenpinnasta. Siellä on säilynyt yli 50 puolustustornia. Jotkin rakennukset ovat 500-luvulta, suurin osa 900–1100-luvuilta. Ne hylättiin valtaosin 1950-luvulla ja restauroitiin osittain 1970-luvulla. Toinen tärkeä kylä on lähes 1&nbsp;600 metrin korkeudella sijaitseva Mutso, jossa on noin 30 puolustustornia. Se kuitenkin hylättiin lähes täysin 1900-luvun alussa ja se on osittain raunioitunut. Muita pienempiä kyliä ovat Ardoti ja Khakhabo. Šatiliin ei ole tieyhteyttä talvella joulukuusta huhtikuuhun, koska sinne johtava sola on suljettu. Sekä Khevsuretin että viereisen Pšavin alueen hallinnollisena keskuksena toimii Barisakhon kylä.

Khevsuretin asukkaat tunnetaan nimellä *khevsurebi*. 1920-luvulla alueella oli vielä 4&nbsp;000 pysyvää asukasta, mutta nykyään heitä on vain 400, ja monet asuvat käytännössä Tbilisissä. Khevsuretilaiset tunnetaan muun muassa kauniista tekstiileistään, jotka on kirjailtu tähdin ja ristein. Miesten sanotaan käyttäneen rengashaarniskoita 1930-luvulle saakka. Khevsuretilaisia pidetään lyhytsanaisina, mutta heidät tunnetaan myös runoudestaan.

Khevsuretilaisten uskonnossa on säilynyt esikristillisiä piirteitä. Esimerkiksi ikonit on kielletty, eikä varsinaisia kirkkoja ole. Ristien sijaan saatetaan käyttää peuran tai pässin sarvia. Palvottuihin henkiin (*vohi*) kuuluvat esimerkiksi vuorten suojelija *Goris Angelosi*, myrskyjä ja lumivyöryjä aiheuttava ”suuren vuoren isä” *Did Gori* ja Panin kaltainen *Otšopintre*. Pyhää Yrjöä pidetään sodan jumalana.

## Lähteet

## Kirjallisuutta
* 

## Aiheesta muualla
Wokou

**Wokou** (; , ) eli ’japanilaiset merirosvot’ olivat Japanista lähtöisin olleita merirosvoja, jotka ryöväsivät 1200-luvulta 1550-luvun lopulle Kiinan ja Korean rannikoita. Huippukaudellaan ”japanilaiset” merirosvot koostuivat muun muassa kiinalaisesta nostoväestä, kauppiaista ja salakuljettajista, sekä japanilaisista sotilaista, rōnineista ja jopa portugalilaisista merimiehistä. 

## Katso myös
* Wa (Japani)

## Aiheesta muualla
Matti Honkonen

**Matti Honkonen** on suomalainen muusikko. Hän soittaa bassokitaraa yhtyeissä Atakhama ja Swallow the Sun, ja on aiemmin soittanut Funeris Nocturnumissa. Honkonen voitti vuonna 2007 bassosoolon Suomen-mestaruuden.

## Diskografia
;Swallow the Sun
:ks. Swallow the Sunin diskografia

;Funeris Nocturnum
:ks. Funeris Nocturnumin diskografia

;Obscurant
* 

;Atakhama
* 

## Lähteet

## Aiheesta muualla
* 
* Atakhaman virallinen sivusto
* Swallow the Sunin virallinen sivusto
*
Assimiou Touré

**Assimiou Touré** (s. 1. tammikuuta 1988 Saksa) on togolainen jalkapalloilija, joka sarjatasolla on pelannut Saksassa. Hänellä on Togon kansalaisuuden lisäksi Saksan kansalaisuus. Pelipaikaltaan hän on puolustaja.

Touré eli elämänsä ensimmäiset 15 vuotta Bergneustadtissa, jossa hän pelasi jalkapalloa SSV Bergneustadtissa vuoteen 2000 saakka. 12-vuotiaana hän siirtyi Bayer 04 Leverkusenin juniorijoukkueeseen. 17-vuotiaana hän pelasi jo alle 19-vuotiaiden Bundesliigassa. Vuonna 2006 Touré sai Saksan kansalaisuuden ja pelasi kaksi ottelua Saksan nuorten maajoukkueessa. Saman vuoden keväällä hän pääsi Togon jalkapallomaajoukkueen harjoitusleirille Alankomaihin ja pelasi 14. toukokuuta 2006 maaottelussa Saudi-Arabiaa vastaan 75 minuuttia. Hän kuului maajoukkueeseen Saksan MM-kisoissa 2006 ja pelasi kaksi ottelua, joista toisen avauskokoonpanossa.

## Lähteet

## Aiheesta muualla
* Leverkusen who's who
Lyyra (opiskelijakortti)

**Lyyra** oli suomalainen opiskelijakortti vuosina 2006–2013.

## Historiaa
Lyyra otettiin käyttöön syksyllä 2006, aluksi Helsingin, Jyväskylän, Kuopion ja Lappeenrannan yliopistojen ylioppilaskunnissa. Lyyran opiskelijakorttikäyttö laajentui yhteentoista ylioppilaskuntaan ja kahdeksan ammattikorkeakoulun opiskelijakuntaan kolmellatoista paikkakunnalla ympäri Suomea. Helsingin yliopistossa Lyyraa käytettiin myös henkilökuntakorttina.

Opiskelijakorttia hallinnoi Oy Suomen Lyyra Ab, opiskelijoiden itsensä omistama yritys, omistajinaan HYY Yhtymä 60&nbsp;% osuudella ja Suomen ylioppilaskuntien liitto (SYL) ry 40&nbsp;% osuudella.

Lyyran liiketoiminnot myytiin 2013 valtakunnallisten opiskelijajärjestöjen (SAKKI, SAMOK, SLL, SYL) sekä HYY-Yhtiöiden omistamalle yritykselle, joka nimettiin *[[Frank (opiskelijakortti)|Frankiksi]]*. Lyyra lopetettiin 30.9.2013.

## Kortin ominaisuudet
Lyyra-kortti oli valtakunnallinen SYL- tai SAMOK-opiskelijakortti, jolla tutkinto- tai jatko-opiskelija voi hyödyntää yli tuhat paikallista ja valtakunnallista opiskelija-alennusta tai -etua. 

Lyyra toimi myös maksukorttina opiskelijaravintoloissa mm. pk-seudulla UniCafen ja Oulussa UniRestan toimipaikoissa sekä Jyväskylän Ilokivessä, Rovaniemellä Lapin Lyyli- ja Vaasassa Mathilda-ravintolassa. Rahaa omalle tilille kampusmaksamista varten saattoi ladata lyyra.fi-verkkopalvelussa. 

Lyyra-korttiin sai myös kansainvälisen ISIC-ominaisuuden ainoana yhdistelmäkorttina Suomessa. ISIC-ominaisuus oli voimassa koko opiskeluajan. Monien yliopistojen kirjastoissa Lyyra toimi kirjastokorttina. Lyyra-kortit tilattiin Lyyra.fi-verkkopalvelun kautta.

Lyyran verkkopalvelussa toimi ilmainen vuokra-asuntojen ja kämppäkaverien etsintä- ja ilmoituspalvelu, jota kehitettiin yhteistyössä HERAn (Helsinki Educational and Research Area) kanssa.

## UniCard
Ennen Lyyraa Helsingin yliopistossa oli käytössä oma *UniCard*-kortti. Vuonna 2001 kortteja oli liikkeessä 27 000. UniCardia saattoi käyttää myös maksukorttina. Vuonna 2000 UniCard oli Suomen käytetyin ladattava rahakortti.

## Lähteet

## Aiheesta muualla
* www.lyyra.fi Lyyra-palvelu on sulkeutunut! (1.10.2013)
Mikko Kotamäki

**Mikko Kotamäki** (s. 24. joulukuuta 1984) on suomalainen laulaja, joka on Swallow the Sun -yhtyeen ja Kuolemanlaakso-yhtyeen jäsen. Hän on toiminut myös yhtyeissä Barren Earth, Alghazanth, Enter My Silence ja Funeris Nocturnum. Kotamäen laulutyyli kattaa niin death metal -örinän, kirkuvan blackmetallisen huutolaulun sekä puhtaan laulun.

Vuonna 2025 Kotamäki tuuraa My Dying Bride-yhtyeen laulajaa Aaron Stainthorpea yhtyeen keikoilla. 

## Lähteet

## Aiheesta muualla
* Swallow the Sun
* Barren Earth
* Alghazanth 
* Mikko Idolsiin facebook-sivusto
*
Rónald Gómez

**Rónald Gómez** (s. 24. tammikuuta 1975 Guanacaste, Costa Rica) on uransa päättänyt costaricalainen jalkapalloilija. Hän pelasi hyökkääjänä ja edusti muun muassa kotimaansa liigassa pelaavaa Deportivo Saprissaa.

Gómez on ollut tärkeä pelaaja Costa Rican maajoukkueelle ja on pelannut kaksissa maailmanmestaruuskisoissa, vuosina 2002 ja 2006. Vuoden 2002 kisoissa Gómez pelasi joukkueensa kaikki kolme ottelua alusta loppuun ja teki maalin sekä Kiinaa että Brasiliaa vastaan. 93 pelaamassaan A-maaottelussa hän teki 26 maalia.

Hän pelasi urallaan myös Guatemalan sarjassa CSD Municipalin joukkueessa, Espanjan Primera Divisiónissa Sporting Gijónissa sekä Kreikassa OFI Cretessä. Gomez voitti CONCACAF Champions' Cupin (Pohjois-Amerikan ja Karibian alueella pelattava turnaus) nykyisen seuransa Saprissan riveissä. Cupin voiton myötä joukkue pääsi seurajoukkueiden maailmanmestaruuskilpailuihin vuonna 2005 sijoittuen lopulta kolmanneksi Gómezin pronssiottelussa viimeisellä minuutilla tekemän voittomaalin ansiota. Hänen maalinsa valittiin turnauksen hienoimmaksi. Turnauksen voitti lopulta São Paulo.

Gómez lopetti pelaajauransa vuonna 2009 ja aloitti työt viimeisen seuransa Santos de Guápiles FC:n valmentajana. Hän valmensi seuraa lokakuuhun 2010 saakka.

## Lähteet
Samira Saïd

**Samira Abdelrazak Bensaïd** (; s. 10. tammikuuta 1958), taiteilijanimeltään **Samira Saïd** (), on marokkolainen laulaja, joka on tehnyt vuosien varrella uraansa erityisesti Marokosta ja Egyptistä käsin.

Saïd aloitti laulamisen yhdeksänvuotiaana. Vuonna 1980 hän osallistui Eurovision laulukilpailuun historian ensimmäisenä ja toistaiseksi ainoana Marokon edustajana. Hän esitti kappaleen ”Bitakat hob” ja sai seitsemän pistettä sijoittuen kahdeksanneksitoista. Kilpailuun osallistui yhteensä yhdeksäntoista maata.

Saïd on levyttänyt uransa aikana yli 30 musiikkialbumia. Hän on onnistunut pysymään yhtenä arabimusiikin kärkinimistä. Hän on aina pyrkinyt löytämään uusia ideoita musiikkiinsa pitääkseen tyylinsä tuoreena ja on hyödyntänyt musiikissaan useita eri tyylilajeja kuten tarabia, raita, jazzia ja hidasta musiikkia.

Vuonna 2003 Saïd voitti World Music Awardin sekä BBC-palkinnon parhaana Lähi-idän artistina albumillaan *Youm Wara Youm*. Vuonna 2006 hän lauloi jalkapallon Afrikan-mestaruuskilpailujen avajaisissa Kairossa.

Saïd on naimisissa liikemies Mustapha Naboulssin kanssa, ja heillä on yksi poika.

## Diskografia

*El hob elli ana a'aycheh (1980)
*Bitaqat hob (1980)
*ben lif (1981)
*Hikaya (1982)
*Allemnah el hob (1983)
*Ketr al kalam (1983)
*Methaya'li (1984)
*Lilet el ouns (1984)

*Ya damaiti haddi (1984)
*Ehki ya chahrazed (1985)
*Youm akablak fih (1985)
*Ech gab li gab (1985)
*Amrak ajib en (1986)
*Ana walla anta (1989)
*Moch hatnazel a'anak (1986)
*Sibak (1986) 

*Ya ebn al halel (1987)
*Ghariba (1988)
*Sibni louahdi (1988)
*Ensani (1989)
*Ba'adin neta'ateb (1990)
*Choft el amar (1991)
*Hannitlak (1992)
*Khayfa (1992)

*a'ach'a (1993)
*Kolli de echa3at (1995)
*Enta habibi (1997)
*a'al bal (1998)
*Rouhi (1999)
*Laila habibi (2001)
*Youm Wara Youm (2002)
*Awweeni Beek (2004)

## Lähteet

## Aiheesta muualla
Jooseppi

**Jooseppi** on suomalainen miehen etunimi. Nimi Jooseppi on suomalainen  vastine raamatulliselle Joosef-nimelle.

Digi- ja väestötietoviraston mukaan Jooseppi-nimen on 1900-luvun alusta vuoden 2025 loppuun mennessä saanut noin 3&nbsp;020 henkilöä.

## Tunnettuja Jooseppeja
* Jooseppi Juntunen (1917–1975), rakennusmestari, yritysjohtaja ja teollisuusneuvos 
* Jooseppi Kauranen (1880–1935), Maalaisliiton kansanedustaja
* Jooseppi Kyllönen (1886–1933), pienviljelijä, Ryysyrannan Joosepin esikuva
* Jooseppi (Josef) Lassila (1863–1940), yritysjohtaja ja toinen Lassila & Tikanojan perustajista
* Jooseppi Lehto (1870–1918), Pirkkalan punakaartin johtomies
* Jooseppi Manninen (1922–1967), kuvanveistäjä
* Jooseppi Julius Mikkola (1866–1946), kielitieteilijä, slaavilaisen filologian professori
* Jooseppi Moilanen (1906–1982), Mannerheim-ristin ritari
* Jooseppi Mustakallio (1857–1923), runoilija ja sanoittaja, Suomen Lähetysseuran ent. johtaja
* Jooseppi Musto (1884–1918), räätäli ja punakaartilainen
* Jooseppi Sajaniemi (1872–1945), yhteiskoulun rehtori ja toimittaja
* Jooseppi Juhonpoika Sallila, *Raja-Jooseppi* (1877–1946), Inarissa asunut erakko, jonka mukaan on nimetty myös rajanylityspaikka Raja-Jooseppi
* Jooseppi Seppänen (1871–1941), Kokoomuksen kansanedustaja

## Kuvitteellisia Jooseppeja

* Jooseppi, oppipoika Aleksis Kiven näytelmässä *[[Kihlaus (näytelmä)|Kihlaus]]*
* Kyrpä-Jooseppi, henkilöhahmo elokuvassa Kummeli Kultakuume
* Ryysyrannan Jooseppi (Jooseppi Kenkkunen), Ilmari Kiannon samannimisen romaanin (1924) ja Roland af Hällströmin elokuvan (1955) päähenkilö

## Jooseppi nimimerkkinä

* Jooseppi oli kuopiolaisen Jouni Hirvaskeron (1929–2018) pakinoitsijanimimerkki.

## Lähteet
Josefiina

**Josefiina** on suomalainen naisen etunimi, jonka vastine suomenruotsalaisessa nimipäiväkalenterissa on **Josefina**. Kummallakin on nimipäivä 19. maaliskuuta. Nimestä tavataan eri kirjoitusasuja, kuten Josefin, Josefine ja Josephine. 

Digi- ja väestötietoviraston mukaan Suomessa on nimi Josefiina 1900-luvun alusta maaliskuuhun 2026 mennessä 11&nbsp;993 ja Josefina 6&nbsp;146 henkilölle.

Josefiina on feminiininen muoto hepreankielisestä nimestä *Yosef*, joka on suomalaisittain Joosef. Josefiina on siis Joosefin niin sanottu sisarnimi. Nimet ovat todennäköisesti tulleet suomen kieleen germaanisina lainoina.

## Tunnettuja Josefiinoja ja Josefinoja

* Josefina (1807−1876), Ruotsin ja Norjan kuningatar, Oskar I:n puoliso 
* Josefina Benedetti (s. 1953), venezuelalainen säveltäjä
* Josefina Bengts (1875−1925), suomenruotsalainen kansankirjailija
* Josefiina Huttunen (1865−1957), suomalainen muotiliikkeen pitäjä ja maallikkosaarnaaja
* Josefiina Kilpinen (s. 1982), suomalainen skicrosslaskija
* Josefina Rautiainen (s. 1991), suomalainen elokuvaohjaaja ja -käsikirjoittaja
* Josefina de Vasconcellos (1904−2005), brasilialais-englantilainen kuvanveistäjä
* Josefina Vázquez Mota (s. 1961), meksikolainen poliitikko

## Kuvitteellisia Joosefiinoja
* Joosefiina Nieminen, Lauri Viidan Moreenin päähenkilöitä

## Lähteet
Katariina Hänninen

**Katariina Hänninen** (s. 1. joulukuuta 1982 Toholampi) on suomalainen poplaulaja.

## Ura
Hänninen voitti Suomen suurimman valtakunnallisen karaoke-laulukilpailun *[[King Karaoke]]n* 23. lokakuuta 2003. Seuraavana vuonna hän voitti *[[Golden Stars]]* -kilpailun naisten sarjan. Kilpailuun osallistuttiin tallennetulla laulunäytteellä, joiden perusteella 700 kilpailijasta kymmenen kutsuttiin semifinaaliin Turkuun 12.–13. toukokuuta. Tuomaristo valitsi voittajat finaalissa Seinäjoen Tangomarkkinoilla 7.–8. heinäkuuta. Hänninen oli myös yleisöäänestyksen ylivoimainen suosikki.

Hännisen ensimmäinen single ”Kuolematon” ilmestyi vuonna 2004 ja esikoisalbumi *[[Pimenee]]* 1. kesäkuuta 2005. Albumilta julkaistiin yhteensä viisi singleä, joista helmikuussa ja elokuussa 2005 julkaistut ”Paha tuuli” ja ”Polvistukaa” -singlet menestyivät parhaiten.

Hänninen osallistui vuoden 2006 Eurovision laulukilpailun Suomen karsintoihin kappaleilla ”Pala taivasta” ja ”Liian aikaisin”, mutta häntä ei valittu edustamaan Suomea.

Esikoisalbumin jälkeen Hänniseltä on julkaistu vielä kaksi singleä, ”Turpa kii” 1. lokakuuta 2007 sekä ”Omilla ehdoilla” 17. syyskuuta 2008. Hänninen kirjoitti marraskuussa 2008 kotisivujensa blogiin toisen studioalbumin olevan lähes valmis, mutta sitä ei koskaan julkaistu.

Nykyisin Hänninen esiintyy muutaman kerran vuodessa duo- ja triokokoonpanoilla.

## Diskografia
### Albumit

### Singlet

### Musiikkivideot
* *Pimenee* (2005)

## Lähteet

## Aiheesta muualla
*
Luca Signorelli

**Luca Signorelli** (syntymänimeltään *Luca d’Egidio di Ventura*, n. 1450 Cortona – 16. lokakuuta 1523 Cortona) oli italialainen taidemaalari. 

Hänen taiteelleen oli ominaista dramaattisuus sekä kiinnostus ihmisen anatomiaan ja liikkeen esittämiseen. Signorellin tunnetuimmat teokset esittävät apokalyptisia tapahtumia. Hänen päätyönsä on vuosina 1499–1503 maalattu Orvieton tuomiokirkon freskosarja *Viimeinen tuomio*. Toinen tunnettu fresko on nimeltään *Antikristus*. Siinä taiteilija esittää, miten Ilmestyskirjan peto villitsee puheellaan ihmisjoukot. Signorelli maalasi myös Rooman Sikstuksen kappeliin freskon *Mooseksen teot*. Muita töitä ovat Monte Oliveton luostarissa oleva freskosarja Benedictus Nursialaisen elämästä (1498–1508) ja suuri maalaus *Pan paimenten ja nymfien parissa,* jonka Signorelli lahjoitti Lorenzo de' Medicille. 

## Lähteet

## Aiheesta muualla
Elementaali

**Elementaali** (en. *elemental*, suomennettu myös **alkuvoima** tai **alkeisvoima**) on nimitys, jolla tarkoitetaan elementtien henkiä eli luontokappaleita, jotka ovat kehittyneet neljässä alkuaineessa: maassa, ilmassa, tulessa ja vedessä. Kabbalistit nimittävät niitä myös gnoomeiksi (maan henget), sylfeiksi (ilman henget), salamantereiksi (tulen henget) ja undiineiksi (veden henget). Nimitys on omaksuttu myös muun muassa teosofiaan.

Elementaalit ovat persoonattomia luonnon voimia, ennemmin kuin varsinaisia henkiolentoja, ja niillä on tärkeä rooli okkulttisessa toiminnassa, muun muassa magiassa.

Nykyisin elementaalit on omaksuttu myös fantasiaroolipeleihin.
Esineellistäminen

**Esineellistäminen** eli **reifikaatio** on argumentaatiovirhe, joka merkitsee abstraktion kuten esimerkiksi mallin, metaforan tai vertauksen kohtelemista todellisuutena.

## Lähteet

## Aiheesta muualla
* 
*
Kokkolan rautatieasema

**Kokkolan rautatieasema** (, , vuoteen 1976 *Gamlakarleby järnvägsstation*) on Suomen rataverkon liikennepaikka Kokkolan kaupungissa Keski-Pohjanmaalla Pohjanmaan radalla. Rautatie Kokkolaan valmistui vuonna 1885 ja edelleen Ouluun 1886. Seinäjoen rautatieasemalle on matkaa 133,4 kilometriä.

Kokkolan asemarakennus on niin sanottujen *Oulun radan* asemien tyyppipiirustusten mukaan rakennettu asema, jonka on suunnitellut Knut Nylander.

Kokkolan rautatieasema on risteysasema, jossa Pohjanmaan radasta haarautuu sivurata Ykspihlajan satamaan ja teollisuusalueelle. Liikennepaikalla on runsaasti sekä tavara- että henkilöliikennettä. Asema on saanut VR:n Paras asema -palkinnon kahdesti vuosina 1998 ja 1999 sekä Vuoden asema -palkinnon vuonna 2010. Asema sai raidemonitorit kesällä 2011. Asemalla pysähtyvät kaikki rataosan henkilöjunat. Kaikki päiväjunat käyttävät lähtökohtaisesti raidetta 1. Raiteita 2 ja 3 saattavat päiväjunat käyttää poikkeuksellisissa tilanteissa (esimerkiksi jos raiteella 1 on jo toinen juna), mutta lähtökohtaisesti raiteita 2 ja 3 käyttävät lähinnä yöjunat.

Kokkolan lipunmyynti on loppunut vuoden 2016 alussa. Asemalla on lippuautomaatti, joka on avoinna ympäri vuorokauden.

## Lähteet

## Aiheesta muualla
Jimmy Conrad

**James "Jimmy" Conrad** (s. 12. helmikuuta 1977 Temple City, Kalifornia) on yhdysvaltalainen jalkapalloilija, joka pelaa MLS-liigassa Sporting Kansas Cityssä. Pelipaikaltaan hän on puolustaja.

Conrad aloitti jalkapalloharrastuksensa pelaamalla Santa Anita Stallionsin juniorijoukkueessa. Hän pelasi myös koulunsa Temple City High Schoolin joukkueessa Mountain View Youth Soccer Leaguessa. Vuosina 1994 ja 1995 hän pelasi jalkapalloa San Diego State Universityn joukkueessa, kunnes siirtyi Kalifornian yliopistoon UCLA:aan. 1997 Conrad voitti UCLA:n joukkueen kanssa . Conradia ei varattu MLS:ään, joten hän teki sopimuksen A-Leaguessa pelanneen San Diego Flashin kanssa. Joukkue voitti Tyynenmeren divisioonan mestaruuden ja 1999 Conrad siirtyi MLS:n San Jose Clashiin (vuodesta 2000 San Jose Earthquakes). 2001 Conrad oli mukana voittamassa MLS:n mestaruutta. Vuonna 2003 hän siirtyi liigan palkkakaton vuoksi Kansas City Wizardsiin (vuodesta 2010 Sporting Kansas City). Hän oli seuraavana vuonna joukkueensa mukana voittamassa Lamar Hunt U.S. Open Cupia. Samana vuonna hänet valittiin liigan toiseksi parhaaksi puolustajaksi. Seuraavana vuonna hänet valittiin liigan parhaaksi puolustajaksi.

Conrad debytoi Yhdysvaltojen maajoukkueessa 7. heinäkuuta 2005 Kuubaa vastaan. Hänet valittiin Saksan MM-kisojen 2006 miehistöön. Hän pelasi kaikkiaan 28 maaottelua ja teki niissä yhden maalin vuosina 2005–2010.

Conrad kirjoitti jalkapalloaiheisia kolumneja Sports Illustratedin www-sivuille, kunnes siirtyi 2005 ESPN:n Soccernetin kirjoittajaksi.

## Lähteet
* Conrad ussoccerplayers.comissa

### Viitteet

## Aiheesta muualla
* Conradin kuva 
* Conradin kirjoittamia kolumneja ESPN Soccernetissä
British Midland International

**British Midland International** (**BMI**)  oli Ison-Britannian toiseksi suurin täyden palvelun lentoyhtiö. Yhtiön päämaja oli Donington hall'issa lähellä Nottinghamin lentokenttää. Yhtiöllä oli lentokohteita Euroopassa, Yhdysvalloissa, Intiassa, Karibialla ja Saudi-Arabiassa. Yhtiön tärkeimpiä tukikohtia olivat Lontoon Heathrow sekä Manchester.

Toukokuussa 2009 EU hyväksyi sen, että Lufthansa ottaa BMI:n omistukseensa. BMI oli ennen tätä menettänyt lentokelpoisuutensa, koska sen tappiollisuus oli syönyt kassan heikompaan kuntoon kuin mitä lentoyhtiöille on sallittu. 

Yhtiö lopetti lopulta toimintansa helmikuussa 2019.

## Laivasto

BMI:n laivasto koostui 26 Embraer ERJ 135 ja 145 koneesta. 

## Lähteet

## Aiheesta muualla
* British Midland Regional Limitedin kotisivut
Verenpisara (yhtye)

**Verenpisara** on vuonna 1999 perustettu suomalainen heavy metal -yhtye. Maaliskuussa 2001 ilmestyi yhtyeen ensimmäinen EP, *Sinun tyyneytesi vie voiton kaikesta*, josta pian tehtiin myös musiikkivideo. Ensimmäisen albuminsa äänityksen Verenpisara aloitti saman vuoden syksyllä. Se julkaistiin 22. huhtikuuta 2002 nimellä *[[Aamunodottaja]]*. Albumi pääsi samalla viikolla Suomen virallisella listalla 29. sijalle. Sen lisäksi Radiomafia valitsi *Aamunodottajan* viikon levyksi. Albumin julkaisun yhteydessä Suomen Punainen Risti huomautti levyn kannessa olleesta punaisesta ristimerkistä, joka on kansainvälinen suojamerkki ja jonka käyttö on lakisääteistä. Levyt vedettiin pois kaupoista, levy-yhtiö pahoitteli asiaa, ja kansitaide uusittiin. Toinen albumi *[[Happosadetta]]* ilmestyi vuonna 2003, ja siltä ilmestyi kaksi singleä. Yhtyeen kolmas levy, *[[Irtileikattu]]*, ilmestyi vuonna 2005.

Yhtyeen kitaristit Tomi Koivusaari ja Santeri Kallio ovat myös Amorphiksen jäseniä.

Verenpisara on esiintynyt Down by the Laiturissa, Tuskassa, Tammerfestissa ja Midnight Party Planetissa. Vuonna 2005 yhtye vaihtoi levy-yhtiönsä BMG:stä Spinefarmin Rankaan. 

Yhtye julkaisi uuden levyn *[[Eilinen on kuollut]]* helmikuussa 2011 vaihdettuaan levy-yhtiötä Stay Heavy Recordsille.

## Jäsenet
* Rami Raski – laulu (1999–)
* Tomi Koivusaari – kitara (1999–)
* Santeri Kallio – kitara (1999–)

### Entiset jäsenet
* Niclas Etelävuori – basso (1999–2010)
* Janne Immonen – kosketinsoittimet, sessiomuusikko (2005–2011)
* Atte Sarkima – rummut (1999–2017)
* Toni Laroma – basso (2011)
* Martti Lindholm – kosketinsoittimet (2011)

## Diskografia
### Albumit
* 
* 
* 
* 

### Singlet
* 
* 
* 
* 
* 
* 

## Lähteet

## Aiheesta muualla
Argumentum ad logicam

**Argumentum ad logicam** on argumentaatiovirhe, joka merkitsee premissivirhepäätelmää; se tunnetaan myös nimellä ”argumentointi virhepäätelmään vedoten”. Sen yleinen kaava on:

# A: sta seuraa P
# A on argumentointivirhe
# Siispä P on epätosi

: X: *Kaikki kissat ovat eläimiä. Misse on eläin. Siispä Misse on kissa.*
: Y: *Eikä ole! Tuo on [[non sequitur]]! Kaikki eläimet eivät ole kissoja! Misse ei missään tapauksessa ole kissa!*

Tässä Y:n vastalause X:n non sequiturista on kyllä totta ja argumenttina validi, mutta siitä kuitenkaan ei seuraa, etteikö Misse voisi olla kissa. Loogisesti tämä tilanne on NOTin käyttöä tilanteessa, jossa operandin pitäisi olla OR. Siispä Y syyllistyy *argumentum ad logicamiin*.

: X: *Olen [[saksa]]lainen, koska puhun [[saksan kieli|saksaa]]*.
: Y: *Mutta myös [[itävalta]]laiset puhuvat saksaa. Tuo on [[kytkykauppavirhe]], saksan puhuminen ja saksalaisuus eivät millään muotoa kulje käsi kädessä, joten et ole saksalainen!*

Tässäkin oikea vastaus olisi et *välttämättä* ole saksalainen. Loogisesti tässä tilanteessa käytetään NOT AND tilanteessa, jossa operandin pitäisi olla OR.

Tästä argumentointivirheestä on olemassa myös käänteinen muoto:

# A:n perustelu on P
# A:sta seuraa Q
# Siispä P on tosi, kun Q on tosi

:*Kun pudotan tämän pallon, enkelit työntävät sitä alaspäin. Niinpä se saa kiihtyvyyden 9,81 metriä sekunnissa toiseen.*

Tässä johtopäätös Q (vapaasti putoava kappale saavuttaa putoamiskiihtyvyyden) on oikea, mutta sen perustelu P (enkelit työntävät sitä alaspäin) on virheellinen.
Argumentum ad nauseam

**Argumentum ad nauseam** (kirjaimellisesti ”argumentointia pahoinvointiin saakka”) merkitsee argumentointia asian toistamisella ilman uutta asiaa. Se kuuluu argumentointivirheisiin. Se yhdistyy usein sanahelinään sekä ignoratio elenchiin. Argumentum ad nauseam kuuluu usein diktatuurien retoriikkaan. Joseph Goebbelsin sanoin ”*Kun valhetta toistetaan riittävän monta kertaa, se muuttuu totuudeksi*”. Loogisesti kuitenkaan saman asian toistaminen ei todista yhtään mitään. Sen yleinen kaava on:

# A on B
# B on C
# C on D
# ja niin edelleen
# Siispä koska Ö, niin A on tosi.

## Katso myös
*Ceterum censeo
Sekakuoro

**Sekakuoro** on kuoro, jossa on laulajina sekä miehiä että naisia. Useimmat sekakuorot ovat neliäänisiä, eli niissä on neljä stemmaa. Naiset laulavat yleensä kahta korkeinta eli sopraanoa ja alttoa ja miehet kahta matalinta, tenoria ja bassoa. Myös yksittäisiä miesalttoja tai tenoria laulavia naisia voi sekakuoroissa nähdä.

## Lähteet
Virheellinen premissi

**Virheellinen premissi** on argumentaatiovirhe, jossa premissi ei pidä paikkaansa. Virheellisen premissin tapauksessa looginen päättelyketju on muodollisesti oikea eikä looginen analyysi paljasta argumenttia virheelliseksi. Virheellinen premissi on sukua hätäiselle päätelmälle sekä non sequiturille. Sen yleinen muoto on seuraava:

# Esitetään A (joka ei pidä paikkaansa)
# Jos A, niin B
# Siispä B

:*Jos kadut ovat märkiä, on satanut. Koska tänä aamuna kadut lainehtivat vettä, niin yöllä on satanut*.

Ylläolevassa esimerkissä premissi *jos kadut ovat märkiä, on satanut* on virheellinen ja perustuu non sequitur -päättelyvirheeseen. Todellisuudessa kadut voivat olla märkiä muistakin syistä.
SAML

**SAML** () on XML-standardi tietojärjestelmien käyttäjien tunnistamiseen ja valtuuttamiseen liittyvien tietojen jakamiseen tietoverkossa. Sen pääasiallinen käyttötarkoitus on WWW-selaimella tapahtuvan kertakirjautumisen (Single Sign-On, SSO) toteuttaminen esimerkiksi verkko- ja intranetpalveluiden välille. 

SAML on OASIS:ksen *Security Services Technical Committeen* määrittelemä ja ylläpitämä. OASIS on hyväksynyt yhteensä 3 standardia, jotka ovat SAML 1.0 vuodelta 2002, SAML 1.1 vuodelta 2003 sekä SAML 2.0 vuodelta 2005.

## Lähteet
Best of the Beast

**Best of the Beast** on Iron Maidenin ensimmäinen kokoelmalevy, joka julkaistiin vuonna 1996. Se sisältää yhtyeen tunnetuimmat kappaleet vuosilta 1975–1995 sekä yhden uuden kappaleen (”Virus”) ja kaksi kappaletta yhtyeen ensimmäiseltä demolta *[[The Soundhouse Tapes]]* (”Iron Maiden” ja ”Strange World”).

Albumi on julkaistu sekä yhden että kahden CD:n versioina. Kokoelmalevystä on julkaistu myös erikoispainos, jonka mukana tulee 56-sivuinen kirja yhtyeen historiasta. Myös neljän levyn vinyyliversio on olemassa.

## Kappaleet
### Yhden CD:n versio
#  
#  
#  
#  
#  
#  
#  
#  
#  
#  
#  
#  
#  
#  
#  
# 

### Kahden CD:n versio
**CD 1**
# 
# 
# 
# 
# 
# 
# 
# 
# 
# 
# 
# 
# 

**CD 2**
# 
# 
# 
# 
# 
# 
# 
# 
# 
# 
# 
# 
# 
# 

### Vinyyliversio
**LP 1**
#Virus 
#Sign of the Cross 
#Afraid to Shoot Strangers (Live) 
#Man on the Edge 
#Be Quick or be Dead 
#Fear of the Dark (Live) 
#Holy Smoke 
#Bring Your Daughter...to the Slaughter 
**LP 2**
#Seventh Son of a Seventh Son 
#Can I Play With Madness 
#The Evil That Men Do 
#The Clairvoyant 
#Heaven Can Wait 
#Wasted Years 
#2 Minutes to Midnight 
#Running Free (Live) 
**LP 3**
#Rime of the Ancient Mariner (Live) 
#Aces High 
#Where Eagles Dare 
#The Trooper 
#The Number of the Beast 
#Revelations (Live) 
#The Prisoner 
#Run to the Hills 
#Hallowed by the Name 
**LP 4**
#Wrathchild 
#Killers 
#Remember Tomorrow 
#Phantom of the Opera 
#Sanctuary 
#Prowler 
#Invasion 
#Strange World 
#Iron Maiden

## Singlet

## Lähteet

## Aiheesta muualla
* 
*
Liberty Alliance

**Liberty Alliance** tai **Project Liberty** on standardisoimisjärjestö, joka kehittää federoituun identiteetinhallintaan tarkoitettuja Web Service-standardeja.  Järjestön standardeja voidaan käyttää organisaatioiden sisäiseen tai niiden väliseen käyttäjäntunnistukseen.  Liberty Alliancen tarkoitus on mahdollistaa käyttäjän kirjaantuminen sisään yhteen palveluun ja tämän jälkeen käyttää useiden samaan luottamusverkostoon kuuluvia palveluita.

Vuonna 2009 kerrottiin Kantara Initiativesta, joka on Liberty Alliancen seuraaja. Liberty Alliancen materiaalit on siirretty Kantaraan.

## Lähteet
Aita

**Aita** on rakennelma, jolla erotetaan tai rajataan alueita toisistaan. Esimerkiksi tontti voidaan rajata aidalla ja aidalla voidaan estää karjaa karkaamasta laidunalueilta. Aita voi myös toimia pelkkänä näkösuojana tai koristeena.

Aita on usein rakenteeltaan yhtenäinen, mutta siinä voi olla erikokoisia reikiä, kuten verkkoaidassa. Kulkua varten aitaan voidaan jättää erillinen aukko tai rakentaa jonkinlainen portti. Aitaa vastaava, mutta yleensä vankkatekoisempi ja läpinäkymätön rakenne on muuri.

Aidan voi tehdä käyttötarkoituksesta riippuen eri materiaaleista, esimerkiksi puusta, kivistä, metallista tai muovista. Talvella aidan voi tehdä myös lumesta tai jäästä. Aita voi myös olla elävä kasviaita, kuten kuusiaita, orapihlaja-aita tai pajuaita.

## Erilaisia aitoja
* Ha-ha eli piiloaita
* Ketjuaita
* Kiviaita
** Luonnonkiviaita
** Kuivamuuri
** Laastimuuri
** Pyörökiviaita
** Säännötön lohkarekiviaita
** Verkkomuuri
** Paasikiviaita
** Harkkokiviaita
** Harkkosekamuuri
** Liuskekivestä tehty aita
* Koriste- tai näkösuoja-aita
* Lauta-aita
* Lumiaita, käytetään aukeiden tieosuuksien tai vastaavien suojaamiseen lumikinoksilta
* Pensasaita, muodostuu kasveista, kuten orapihlajasta. 
* Kuusiaita, muodostuu kuusista
* Piikkilanka-aita
* Pistoaita eli riukuaita
* Risuaita
* Sähköaita
* Teräsaita
** Takorauta-aidat
** Valurauta-aidat
** Teräksiset valmisaidat
** Teräksiset elementti- ja verkkoaidat
* Työmaa-aita, väliaikainen aita

## Kirjallisuutta
* Pasanen, Sari. Aidat ja portit. Viherympäristöliitto ry. Julkaisu 24. 

### Lähteet

## Aiheesta muualla
Opiskelijakirjasto

**Opiskelijakirjasto** oli yksi niistä Helsingin yliopiston kirjastoista, jotka yhdistettiin vuonna 2012 uuteen Helsingin yliopiston kirjastoon ja sen keskustakampuksen pääkirjastoon.

Opiskelijakirjasto profiloitui palvelemaan erityisesti keskustakampuksen perustutkinto-opiskelijoiden tarpeita. Kirjasto lainasi ennen kaikkea kurssikirjallisuutta, ja lisäksi sillä oli laajat kokoelmat sekä muuta tieteellistä kirjallisuutta että kaunokirjallisuutta. Vuonna 2004 kirjaston painetun kokoelman laajuus oli yhteensä 340&nbsp;000 nidettä, minkä lisäksi sinne tuli yli kaksi sataa kausijulkaisua.

## Historiaa
Opiskelijakirjasto oli alun perin Ylioppilaskunnan kirjasto. Se perustettiin **Yleinen Ylioppilaskirjasto** (ruots. *Allmänna Studentbibliotek*) -nimisenä jo vuonna 1858, kun yliopiston osakuntien vanhat kirjastot yhdistettiin. Yleinen Ylioppilaskirjasto toimi aluksi Pihlflycktin talossa (nykyinen osoite Hallituskatu&nbsp;3) vuoteen 1870 asti ja sen jälkeen Ylioppilastalossa (nykyään Vanha ylioppilastalo, Mannerheimintie&nbsp;3). Vuonna 1892 kirjasto sai oman rakennuksen ja uudeksi nimekseen (vuoteen 1974 asti) **Ylioppilaskunnan kirjasto** (*Studentkårens bibliotek*). 

Kirjaston pitkäaikainen johtaja, vuodesta 1942 aina vuoteen 1969 asti, oli kirjastoneuvos Kaarlo Lausti.

Vuonna 1974 ylioppilaskunta luovutti kirjaston valtiolle, ja vuodet 1974–1996 kirjasto kuului hallinnollisesti Helsingin yliopiston kirjastoon (nyk. Kansalliskirjasto). Vuonna 1997 Opiskelijakirjasto kuitenkin irrotettiin Helsingin yliopiston kirjastosta yliopiston konsistorin alaiseksi erillislaitokseksi. 

Kirjasto siirtyi vuonna 1996 Domus Academicalta entiseen Pukevan tavarataloon Vuorikadulle. Korttelin sisäpihalle rakennetussa uudisrakennuksessa toimiva oppimiskeskus Aleksandria avattiin vuonna 2003. Vuonna 2009 Opiskelijakirjasto siirtyi osoitteeseen Fabianinkatu 32. Vuonna 2010 Opiskelijakirjaston entisten tilojen paikalle aletiin rakentaa uutta kirjastorakennusta Helsingin yliopiston kirjaston Keskustakampuksen kirjastolle. Tämä Kaisa-taloksi kutsuttu rakennus avautui yleisölle syksyllä 2012. Opiskelijakirjaston kokoelmat ja palvelut on sulautettu keskustakampuksen kirjastoon.

## Lähteet

## Aiheesta muualla
*
*Helsingin yliopiston kirjaston keskustakampuksen kirjaston verkkosivusto (Arkistoitu – Internet Archive)
*Opiskelijakirjaston historiikki 
*Helka-tietokanta
Verilöyly

**Verilöylyllä** saatetaan tarkoittaa joukkomurhaa, paljon uhreja vaatinutta taistelua tai muuta sellaista.

Verilöylyjä tunnetaan lähes jokaisen valtion alueella ja jokaisen kansan keskuudessa, mutta tunnetuimpia ovat muun muassa Kiinassa tapahtunut Taivaallisen rauhan aukion mielenosoituksen yhteydessä tehty verilöyly, Ruandan kansanmurha, Yhdysvaltain sisällissodan verilöylyt, Kosovon sodan verilöylyt sekä 2000-luvun alussa tapahtuneet koulusurmat niin Yhdysvalloissa kuin Suomessakin.

Vähemmälle sijalle ovat jääneet alkuasukkaita kohtaan tehdyt veriteot Afrikassa, Amerikassa ja Australiassa. Esimerkkeinä mainittakoon Wounded Kneen verilöyly ja Kalifornian kultaryntäyksen yhteydessä tehdyt verilöylyt intiaaneja kohtaan Yhdysvalloissa, samoin kuin Australian ja Afrikan mantereen alkuasukkaiden kokemat joukkomurhat. Lisäksi myös eri mantereiden alkuperäisheimojen toisiaan vastaan käytyjen sotien yhteydessä suoritetut veriteot eivät useimmiten suhteessa eroa muun muassa Vietnamin sodan tapahtumista.

## Lähteet

## Aiheesta muualla
Eclipse

**Eclipse** voi tarkoittaa ainakin seuraavia asioita:

## Musiikki
* ”Eclipse”, kappale Pink Floydin albumilta *Dark Side of the Moon* vuodelta 1973
* ”Eclipse”, Delta Goodremin kappale, Australian edustaja Eurovision laulukilpailussa 2026
* *[[Eclipse (Yngwie Malmsteenin albumi)|Eclipse]]*, Yngwie Malmsteenin vuonna 1990 julkaistu albumi
* *[[Eclipse (Amorphiksen albumi)|Eclipse]]*, Amorphiksen vuonna 2006 julkaistu albumi
* *[[Eclipse (soundtrack)|Eclipse]]* (*The Twilight Saga – Eclipse: Original Motion Picture Soundtrack*), vuoden 2010 elokuvan *Twilight – Epäilys* soundtrackalbumi
* *[[Eclipse (Journeyn albumi)|Eclipse]]*, Journeyn vuonna 2011 julkaistu albumi
* Eclipse, ruotsalainen rockyhtye
* ESP Eclipse, sähkökitaramalli

## Elokuvat ja kirjat
* *[[Kuumetta]]* (ransk. *L’eclisse*), Michelangelo Antonionin elokuva vuodelta 1962
* *[[Epäilys (kirja)|Epäilys]]* (engl. *Eclipse*), Stephenie Meyerin romaani vuodelta 2007
* *[[Twilight – Epäilys]]* (engl. *The Twilight Saga: Eclipse*), yhdysvaltalainen elokuva vuodelta 2010

## Autot

* Mitsubishi Eclipse, Mitsubishin urheiluautomalli
* Mitsubishi Eclipse Cross, Mitsubishin crossover-malli

## Laivat
* *[[Celebrity Eclipse|Celebrity Eclipse]]*, risteilylaiva
* M/Y Eclipse, Blohm + Vossin rakentama, Roman Abramovitšin omistama huvijahti

;Britannian kuninkaallinen laivasto
* Eclipse-luokka, Britannian kuninkaallisen laivaston panssarikansiristeilijäluokka 1890-luvulta
* ''HMS Eclipse'' (1797), 12-tykkinen tykkivene
* ''HMS Eclipse'' (1803), 12-tykkinen priki
* ''HMS Eclipse'' (1807), 18-tykkinen Cruizer-luokan prikisluuppi
* ''HMS Eclipse'' (1819), 10-tykkinen Cherokee-luokan prikisluuppi
* ''HMS Eclipse'' (1860), puinen potkurisluuppi
* ''HMS Eclipse'' (1867), Eclipse-luokan puinen potkurisluuppi
* ''HMS Eclipse'' (1894), Eclipse-luokan panssarikansiristeilijä
* ''HMS Eclipse'' (H08), E-luokan hävittäjä

## Muut
* Eclipse, kuuluisa hevonen
* Eclipse, suomalainen lautapeli
* Eclipse, ohjelmointiympäristö
* Eclipse Public License, EPL, vapaiden ohjelmien julkaisemiseen tarkoitettu lisenssi
* Éclipse, ranskalainen elokuvayhtiö
* Eclipse Aviation, Eclipse 500 -pienoisliikesuihkukoneiden valmistaja
* Eklipsi () eli pimennys, tilanne jossa kaksi taivaankappaletta on samalla linjalla kolmannesta katsottuna; auringon- tai kuunpimennys
* Eclipse, sädehoidon annossuunnitteluohjelmisto.

## Lähteet
Kate Beckinsale

**Kathrin Romany ”Kate” Beckinsale** (s. 26. heinäkuuta 1973 Chiswick, Lontoo) on englantilainen näyttelijä.

## Varhainen elämä

Kate Beckinsalen isä Richard kuoli vuonna 1979. Hänen leskeksi jäänyt äitinsä meni uusiin naimisiin ohjaaja Roy Battersburyn kanssa. Uuteen perheeseen kuuluivat myös Battersburyn lapset edellisestä avioliitosta. Beckinsalella on myös biologinen sisarpuoli, näyttelijä Samantha Beckinsale, mutta he eivät pidä säännöllistä yhteyttä toisiinsa.

Beckinsale kouluttautui Hammersmithissä, Lontoossa sijaitsevassa tyttökoulussa nimeltä Godolphin and Latymer School. Hän oli mukana myös paikallisessa nuorisoteatterissa. Nuorena Beckinsale harrasti myös kirjoittamista ja voitti kaksi runouden ja kaunokirjallisuuden kirjoituspalkintoa. Hän opiskeli myöhemmin Oxfordin New Collegessa kieliä ja oli mukana myös yliopiston draamatuotannoissa. Murrosikä oli vaikeaa aikaa Beckinsalelle; hän kärsi hermoromahduksen ja sairastui anoreksiaan 15-vuotiaana. Hän kävi neljän vuoden ajan psykoanalyysissa.

## Ura

Beckinsalen vanhemmat ovat näyttelijät Judy Loe ja Richard Beckinsale. Hän seurasi vanhempiensa jalanjälkiä näyttelijäksi ja teki ensimmäisen televisioesiintymisensä jo neljävuotiaana. Hänen elokuvadebyyttinsä tapahtui televisioelokuvassa *Gestapo kannoilla* (*One Against the Wind*). Ensimmäinen teatterielokuva, jossa Beckinsale esiintyy, on William Shakespearen näytelmän elokuvasovitus *[[Paljon melua tyhjästä (elokuva)|Paljon melua tyhjästä]]* vuodelta 1993. Elokuva *[[Pearl Harbor (elokuva)|Pearl Harbor]]* nosti Beckinsalen kuuluisuuteen vuonna 2001. Sen jälkeen hänellä on ollut useita rooleja draama-, komedia- ja toimintaelokuvissa.

## Yksityiselämä

Kate Beckinsalella on yksi tytär, vuonna 1999 syntynyt Lily Mo Sheen, jonka isä on Beckinsalen entinen kihlattu, näyttelijä Michael Sheen. Beckinsale avioitui ohjaaja Len Wisemanin kanssa vuonna 2004 Bel Airissa, Kaliforniassa.Beckinsale ilmoitti vuonna 2015 parin eroavan 11&nbsp;avioliittovuoden jälkeen.

## Filmografia

## Lähteet

## Aiheesta muualla
Elli Castrén

**Elli Ilona Castrén** (s. 10. kesäkuuta 1944 Helsinki) on suomalainen näyttelijä. Hän on tehnyt lähes sata roolia Kansallis­teatterissa vuodesta 1966 lähtien.

## Ura

Castrén teki kaksi ensimmäistä elo­kuva­roolia 1960-luvulla ollessaan vielä teatteri­koululainen, mutta hänet nähtiin valko­kankaalla seuraavan kerran vasta 1980-luvulla, jolloin hän alkoi näytellä sihteeri Unelma Säleikköä *[[Uuno Turhapuro]]* -elo­kuvissa. Televisiossa Castrén on näytellyt televisio­sarjassa *[[Kotikatu]]* Niina Luotolan äitinä. Castrén toimi myös Tupun, Hupun ja Lupun ääni­näyttelijänä animaatio­sarjassa *[[Ankronikka]]*.

Castrén sai Ida Aalberg -palkinnon vuonna 1983 Ismo Kallion kanssa.

## Yksityiselämä

Elli Castrén kuuluu Castrénin sukuun. Hänen isänsä oli vesi­rakennuksen professori Viljo Castrén, ja hänen vanhempi veljensä arkki­tehti Heikki Castrén. Hän on ollut naimisissa näyttelijä Jaakko Kytömaan kanssa vuodesta 1973 lähtien. Paris­kunnalla on kaksi lasta.

## Valikoitu filmografia

* *[[Rakkaus alkaa aamuyöstä]]* (1966)
* *[[Uuno Turhapuro]]* -elo­kuvat (1981–2004)

## Lähteet
John Corabi

**John Corabi** (26. huhtikuuta 1959 Philadelphia, Pennsylvania) on yhdysvaltalainen muusikko, joka toimi Mötley Crüen laulajana vuosina 1992–1997. The Scream -yhtyeessä aikaisemmin soittanut Corabi liittyi yhtyeeseen alkuvuodesta 1992 korvaamaan erotetun Vince Neilin. Hän lauloi vuonna julkaistulla levyllä *[[Mötley Crüe (albumi)|Mötley Crüe]]*, mutta albumi oli kuitenkin kaupallinen epäonnistuminen. Neil palasi yhtyeeseen vuonna 1997, minkä myötä Corabi erotettiin.

Mötley Crüen jälkeen Corabi on soittanut muun muassa yhtyeessä Eric Singer Project. Lisäksi hän on kiertänyt Ratt-yhtyeen kanssa ja soittanut Union-yhtyeessä. Vuonna 2015 Corabi liittyi David Lowryn perustamaan The Dead Daisies -yhtyeeseen laulajaksi.

## Lähteet
Uusi Tuuli

**Uusi Tuuli** on kansalaisjärjestö, joka toimii pääasiassa kehitysmaakysymysten parissa. Järjestön tarkoituksena on sen omien tiedotteiden mukaan aatteellisena yhteenliittymänä toimien edistää kansainvälistä solidaarisuutta, oikeudenmukaista kansainvälistä taloudellista järjestystä, rauhaa ja keskinäistä yhteisymmärrystä yksityisten ihmisten ja kansojen välillä.

Näiden asioiden puolesta toimiakseen Uusi Tuuli -yhdistys on kunnostanut Eestaas Oy:n omistamasta Estellestä valtamerikatsastetun, purjehduskelpoisen aluksen, jolla voidaan sekä harjoittaa Reilun kaupan tiedotustoimintaa että kuljettaa avustustavaraa Euroopasta kehitysmaihin ja Reilun kaupan tavaraa kehitysmaista Eurooppaan. 

Uusi Tuuli tekee yhteistyötä maailmanparannushenkisten kansalaisjärjestöjen kanssa ympäri Euroopan. Esimerkkeinä Estellen Välimerenkiertue 2000, joka toteutettiin yhdessä eteläeurooppalaisten kansalaisjärjestöjen kanssa osana Jubilee 2000 -kampanjaa ja Angola-projekti 2001–2003, jota toteutettiin yhdessä suomalaisten, eurooppalaisten ja angolalaisten kansalaisjärjestöjen kanssa. Laivanvarustuksen ohella yhdistys harjoittaa monenlaista kulttuuri-, talous- ja liikennepoliittista propagandatoimintaa esimerkiksi pitämällä polkupyöräkirpputoria Turussa Aurinkotehtaalla.

Vuonna 2007 Uusi Tuuli toteutti yhdessä italialaisten Pangean ja LiberoMondon, kreikkalaisen Gaian ja maltalaisen KKG:n kanssa Make Fair Trade Greener -hankkeen, joka keskittyi tiedottamaan reilusta kaupasta ja ympäristöasioista sekä herättämään keskustelua reilun kaupan ympäristövaikutuksista ja tasa-arvoisemmista Etelän ja Pohjoisen välisistä suhteista. Hankkeen yhtenä toimintakokonaisuutena purjelaiva Estelle kiersi Itämeren ja Britteinsaarten satamakaupungeissa toteuttamassa tiedotus- ja kampanjatapahtumia. Estelle vieraili muun muassa Rostockissa G8-kokouksen aikaan.

Osana hanketta kehitettiin yhdessä hankekumppanien kanssa materiaalia, jota käytetään peruskouluissa oppituntien pitämiseen reilusta kaupasta ja ympäristöasioista. Yhä edelleen sekä opettajia että Uuden tuulen ja muiden järjestöjen vapaaehtoisia koulutetaan hyödyntämään materiaaleja. Lisäksi hankkeen osana tehdään tutkimus kansainvälisen tavarakuljetuksen ympäristövaikutuksista.

Uusi Tuuli -järjestön arkisto on tallennettuna Kansan Arkistoon, jossa se on vapaasti käytettävissä.

## Aiheesta muualla
* Uusi Tuuli -blogi
* Estellen kotisivut
* Uusi Tuuli ry:n sivu KEPA:n rekisterissä
Eclipse (IDE)

**Eclipse** on ohjelmointiympäristö, joka tukee muun muassa Java-ohjelmointikieltä. Muita tuettuja ohjelmointikieliä ovat esimerkiksi C, C++ ja PHP. Ympäristöä kehitetään avoimen lähdekoodin lisenssillä Eclipse Public License.

IBM aloitti Eclipsen kehityksen vuonna 1993 ja vuonna 2001 Eclipse julkaistiin avoimen lähdekoodin lisenssille. Vuodesta 2004 ohjelman kehityksestä on vastannut säätiö Eclipse Foundation.

Eclipse on toteutettu pääasiassa Java-ohjelmointikielellä. Eclipse ei kuitenkaan käytä Javan käyttöliittymäkirjastoa, vaan sille on toteutettu oma kirjasto. Tämän takia Eclipse ei ole täysin alustariippumaton.

Eclipse-kehitysympäristöstä on useita eri jakelupaketteja, jotka on räätälöity eri kehittäjien tarpeisiin.

## Eclipse Foundation

Eclipse Foundation on yleishyödyllinen yhteisö, joka on perustettu vuonna 2004 tukemaan Eclipsen kehitystyötä. Sen mm. ylläpitää Eclipsen brändiä ja kehittää Eclipsen kehitystyön strategiaa.

## Lähteet

## Aiheesta muualla
* Virallinen kotisivu
Luis Marín

**Luis Antonio Marín Murillo** (s. 10. elokuuta 1974) on ammattilaisuransa lopettanut costaricalainen jalkapalloilija ja jalkapallovalmentaja. Marín edusti suurimman osan urastaan kotimaassaan LD Alajuelensessa, mutta hän edusti myös muun muassa uruguaylaista River Platea ja israelilaista Maccabi Netanyaa. Ammattilaisuransa Marín aloitti kaudella 1992–1993 Carmelitassa Marín pelasi Costa Rican jalkapallomaajoukkueessa 128 ottelua tehden niissä viisi maalia. Hän toimi myös maajoukkueen kapteenina. Marín edusti Costa Ricaa kaksissa MM–kilpailuissa vuosina 2002 ja 2006.

Toukokuussa 2019 Marín aloitti LD Alajuelensen apuvalmentajana. Vuosina 2011–2018 hän toimi Costa Rican maajoukkueen apuvalmentajana. Tammikuussa 2019 hän aloitti Costa Rican pääsarjassa pelaavan San Carlosin päävalmentajana.

## Lähteet
Perttilä (Lohja)

**Perttilä** (ruots. *Bertbacka*) on Lohjan 25. kaupunginosa.

Se sijaitsee keskustasta koilliseen, yhdystie 1125:n varrella. Maantieteellisesti Perttilä sijaitsee alueella, joka rajoittuu idässä Muijalan teollisuusaleueeseen, lännessä Puruskorventiehen, etelässä rataan ja pohjoisessa harjuun. 

Tällä alueella asuu noin 1200 taloutta, asutuksen ollessa enimmäkseen omakoti- ja rivitaloja. Perttilässä on koulu (Perttilän ala-aste), päiväkoteja sekä talvisin jäädytettävä hiekkajalkapallokenttä.

Perttilässä ala-asteen vierellä sijaitsee grillikioski A-oikeuksin. Grillikioskilla on myös Veikkauksen ja FinnToton pelipisteet.

Perttilässä toimii koulun- ja päiväkodin vanhempainyhdistys sekä Perttilä-seura.

## Lähteet

## Aiheesta muualla
*Perttilä-seuran, Perttilän koulun vanhempainyhdistyksen ja Perttilän päiväkodin vanhempainyhdistyksen yhteiset internetsivut
Dengue Fever

**Dengue Fever** on kambodžalais-yhdysvaltalainen rock-vaikutteista maailmanmusiikkia esittävä yhtye. Se perustettiin Los Angelesissa ja nimettiin englannin kielen denguekuumetta tarkoittavan sanan mukaan. 

## Historia

1990-luvun lopulla kosketinsoittaja Ethan Holtzman tutustui kambodžalaiseen psykedeelisen rockkiin matkustellessaan kyseisessä maassa. Sattumalta myös hänen kitaristiveljensä Zac Holtzman oli löytänyt saman musiikin työskennellessään levykaupassa. Veljekset perustivat Dengue Feverin vuonna 2001 esittääkseen kappaleita, joita olivat tehneet kambodžalaiset artistit, kuten Sinn Sisamouth, Ros Serey Sothea, Pen Ran ja monet muut, joista suurin osa oli kuollut tai kadonnut Punaisten khmerien hallinnon aikana. Bändi valitsi Chhom Nimolin, joka oli aiemmin ollut tunnettu laulaja Kambodžassa ennen muuttoaan Yhdysvaltoihin.

Heidän omaa nimeään kantava debyyttialbumi *Dengue Fever* julkaistiin vuonna 2003. Albumi koostui enimmäkseen Holtzmanin veljien löytämistä 1960-70-luvun kambodžalaisista rock-kappaleista, sekä kahdesta alkuperäisestä kappaleesta samalla tyylillä. Nimol lauloi kaikki sanat khmeriksi.

Heidän toinen albuminsa *Escape from Dragon House* julkaistiin vuonna 2005. Yhtye myös kiersi vuonna 2005 Kambodžassa Bon Om Thook -vesifestivaalin aikana.

Vuonna 2011 yhtye julkaisi albumin Cannibal Courtship, joka sisälsi enemmän maailmanmusiikkielementtejä yhtyeen vakiintuneiden kambodžalaisten vaikutteiden lisäksi. Heidän viimeisin albuminsa Ting Mong julkaistiin syyskuussa 2023. 

## Diskografia
* Dengue Fever (2003)
* Dengue Fever EP (EP, 2005)
* Escape from Dragon House (2005)
* Sip Off the Mekong (EP, 2006)
* Venus On Earth (2008)
*Sleepwalking Through the Mekong (Soundtrack, 2009)
*In the Ley Lines (Live, 2009)
*Cannibal Courtship (2011)
*Girl from the North (EP, 2013)
*The Deepest Lake (2015)
*Ganadaramaba (EP, 2016)
*Ting Mong (2023)

## Jäsenet
* Chhom Nimol - laulu
* Zac Holtzman - kitara, laulu
* Ethan Holtzman - Farfisa-urut
* Senon Williams - basso
* David Ralicke - vasket
* Paul Smith - rummut

## Lähteet

## Aiheesta muualla
* Viralliset sivut
Lahti–Loviisa-rata

**Lahti–Loviisa-rata** on 77 kilometriä pitkä Suomen rataverkon yksiraiteinen osuus Lahden rautatieasemalta Loviisaan. Sen eteläinen päätepiste on Valkon satamassa sijaitseva Loviisan sataman ratapiha. Rata tunnettiin aiemmin hieman pidempänä Loviisan–Vesijärven rautatienä, joka johti Lahden keskustan läpi Niemeen.

Rataosa on sähköistämätön, eikä radalla ole käytössä automaattista junien kulunvalvontatekniikkaa. Vuonna 2017 radalla oli 18 siltaa ja 122 tasoristeystä, joista suurin osa vartioimattomia. Liikennepaikkoja oli alun perin 19 mutta vuonna 2017 enää 4: Lahti, Orimattila, Lapinjärvi ja Loviisan satama. Vuonna 2023 uutisoitiin liikenteen hiipuneen olemattomiin. 

## Historia

Rataa ehdotettiin ensimmäisen kerran vuonna 1871, ja sen ajateltiin johtavan Loviisasta joko Lahteen tai Kausalaan. Rata rakennettiin lopulta Vesijärven satamaan Lahteen vuosina 1898–1900. Suurimmillaan ratatyöntekijöitä oli 2&nbsp;250. Kapearaiteinen 750 millimetrin rata valmistui 19. helmikuuta 1900, ja valmistumista juhlittiin Lahdesta Loviisaan matkanneella juhlajunalla. Väliaikaiselle liikenteelle rata avattiin vuonna 1900 ja yleiselle liikenteelle vuonna 1904.

Valtio osti radan vuonna 1956 ja alkoi muuttaa sen raideleveyttä vuonna 1959. Muutos 1&nbsp;524 millimetrin leveäraiteiseksi radaksi valmistui vuonna 1960. Samalla loppui liikenne Lahden keskustan läpi. Henkilöjunaliikenne loppui keväällä 1970, ja sen jälkeen Lahti–Loviisa-radalla on ollut vain tavaraliikennettä ja satunnaisesti museojunaliikennettä kesäisin.
 
## Lähteet
*Finnish Network Statement 2005 – Finnish Rail Administration, Helsinki, 2003 (PDF)
### Viitteet

## Aiheesta muualla
*Port of Loviisa 2008 – Loviisan sataman kartta (Kartassa näkyy muun muassa satamaraiteisto)
John Backus

**John Warner Backus** (3. joulukuuta 1924 Philadelphia – 17. maaliskuuta 2007 Ashland) oli yhdysvaltalainen tietojenkäsittelytieteilijä. Hänet tunnetaan ensimmäisen korkean tason ohjelmointikielen FORTRANin kehittäjänä. Fortranin kehitys alkoi työryhmän kanssa vuonna 1954 ja sen ennakoitiin valmistuvan vuodessa, mutta ilmenevät uudet ongelmat venyttivät valmistumista vuoteen 1957. Myöhemmin Backus osallistui ALGOL-kielen kehitykseen.

Backus kehitti Peter Naurin kanssa BNF-esitysmuodon, joka on nykyään vakiintunut tapa ohjelmointikielien kielioppisääntöjen esittämiseen.

Backus työskenteli IBM:llä useita vuosikymmeniä ja sai ”IBM Fellow’n” arvonimen vuonna 1963. W. Wallace McDowell -palkinto myönnettiin vuonna 1967 Fortranin kehittämisestä. Turing-palkinto hänelle myönnettiin vuonna 1977. Hän jäi eläkkeelle vuonna 1991.

Backus valmistui Columbian yliopistosta vuonna 1950.

## Lähteet

## Aiheesta muualla
* The History of Computing Project: John Backus
* IBM Archives: John Backus